Diari Oficial de la Generalitat Valenciana


Sumari del DOGV 8395, del 02-10-2018 (2018/9101)

RESOLUCIÓ de 28 de setembre de 2018, del president de l'Institut Valencià de Cultura, per a la concessió d'ajudes per a la realització de festivals de caràcter audiovisual i esdeveniments singulars / activitats cinematogràfiques per a l'any 2018.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8395

Data del DOGV
:   02-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9101


Data del document
:   28-09-2018

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2018, del president de l'Institut Valencià de Cultura, per a la concessió d'ajudes per a la realització de festivals de caràcter audiovisual i esdeveniments singulars / activitats cinematogràfiques per a l'any 2018. [2018/9101]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 12 de juny de 2018, del president de l'Institut Valencià de Cultura, per la qual es convoca la concessió d'ajudes per a la realització de festivals de caràcter audiovisual i esdeveniments singulars / activitats cinematogràfiques per a l'any 2018 (DOGV 8318, 15.06.2018), en atenció als següents:  
  
Antecedents de fet  
Primer. Per mitjà de la Resolució de 12 de juny de 2018 esmentada, es va convocar la concessió d'ajudes per a la realització de festivals de caràcter audiovisual i esdeveniments singulars / activitats cinematogràfiques per a l'any 2018, d'acord amb el que es preveu en l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (ara Institut Valencià de Cultura, per la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern).  
Segon. De conformitat amb el que s'estableix en el punt 1 del resolc tercer de la convocatòria, el termini de presentació de sol·licituds era de 20 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per tant va finalitzar el 13 de juliol de 2018, i s'han presentat trenta-nou (39) sol·licituds per part de les diferents entitats interessades.  
Tercer. Per acord del president de l'Institut Valencià de Cultura, de 2 de juliol de 2018, va ser nomenada la comissió tècnica de valoració de les sol·licituds, prevista en el resolc quart de la Resolució de 12 de juny de 2018 esmentada.  
Quart. Constituïda a aquest efecte i reunida en sessió el 30 de juliol de 2018, es va procedir a valorar les sol·licituds i els seus projectes d'acord amb els criteris establits en el resolc cinqué de la Resolució de 12 de juny de 2018, i s'emet el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es/).  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment el que es disposa en el títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (ordre de bases reguladores).  
Quart. La Resolució de 12 de juny de 2018 esmentada, del president de l'Institut Valencià de Cultura, per la qual es convoca la concessió d'ajudes per a la realització de festivals de caràcter audiovisual i esdeveniments singulars / activitats cinematogràfiques per a l'any 2018 (DOGV 8318, 15.06.2018).  
D'aquesta resolució, interessa destacar els apartats següents:  
El punt 3 del resolc segon: «Cap de les ajudes serà superior a 6.000 ?, ni al 50 % del pressupost del festival, esdeveniment o activitat, de conformitat amb el que s'estableix en l'article 9, punt 9.2.3, de l'ordre de bases reguladores».  
El punt 3 del resolc cinqué: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima de 25 punts, d'acord amb l'article 3, punt 4.3.1.5 de l'ordre de bases reguladores».  
El punt 5 del resolc cinqué: «Per a la determinació de la quantia de les ajudes es tindrà en compte una ponderació entre la puntuació total obtinguda (60 %) en relació amb el pressupost de cada activitat (40 %) ».  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j, disposa que correspon a Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Sisé. La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018), en el punt 1 estableix: «L'entitat de dret públic CulturArts Generalitat passa a denominar-se Institut Valencià de Cultura [...] i en el punt 3: «Tota menció a CulturArts Generalitat que figure en l'ordenament jurídic, plans i programes s'haurà d'entendre feta a l'Institut Valencià de Cultura».  
Per tot això, en virtut dels antecedents de fet i fonaments de dret esmentats i la resta de normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'ordre de bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
  
Primer  
Concedir les ajudes als beneficiaris que s'indiquen en l'annex I d'aquesta resolució, d'acord amb la puntuació obtinguda segons la baremació dels criteris de valoració aplicable, ponderada amb el pressupost de cada projecte, segons els percentatges previstos en el punt 5 del resolc cinqué de la Resolució de 12 de juny de 2018 esmentada, i a càrrec del crèdit previst en la secció 09, entitat 00185, línia de subvenció S6423000, «Activitats i festivals cinematogràfics», inclosa en el capítol IV del pressupost de l'Institut Valencià de Cultura, destinada a la finalitat esmentada, per import global màxim de 150.000 ?.  
  
  
Segon  
Denegar l'ajuda a les sol·licituds presentades, indicades en l'annex II, sobre la base del qual es preveu en el citat punt 3 del resolc cinqué en no haver aconseguit una puntuació mínima de 25 punts, d'acord amb l'article 3, punt 0.0.4.0 de l'ordre de bases reguladores.  
  
Tercer  
Arxivar les sol·licituds corresponents als projectes següents:  
- Cicle «Apoderament femení en l'audiovisual» i «Primera trobada de periodistes, escriptors, historiadors i editorials cinematogràfiques», els dos de l'associació Imajove Alacant, amb NIF: G-03977923, en haver presentat la documentació a través de correu certificat, cosa que no s'ajusta al que es disposa en el punt 2, del resolc tercer de la convocatòria:  
«Les sol·licituds s'hauran de dirigir a la seu de l'Institut Valencià de Cultura, en la plaça de Viriat, s/n, de València, i es presentaran, d'acord amb el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques, a través del Registre electrònic de l'Institut Valencià de Cultura per via telemàtica, mitjançant l'aplicació accessible des de l'URL següent: http://ivc.gva.es/, per tant l'entitat o el seu representant haurà de disposar de qualsevol dels certificats o signatures electròniques que admet aquesta aplicació».  
- Festival de cinema i filmoteca de Sant Joan d'Alacant, presentats per l'Associació Cultural Viridiana, amb NIF: J98183119, atés que aquestes activitats les organitza l'Ajuntament de Sant Joan d'Alacant que ha presentat sol·licitud a aquesta mateixa convocatòria que preveu aquestes activitats.  
- Filmoteca de Sant Joan d'Alacant, projecte presentat per l'Ajuntament de Sant Joan d'Alacant, atés que es presenta com un punt de trobada del mateix festival de cinema per al qual ha sol·licitat i concedit ajuda i atés que, considerat aïlladament, no encaixa en la modalitat «cicles», al no estar organitzat per un cineclub, d'acord amb el resolc primer, punt 5, lletra a de la Resolució de 12 de juny, que estableix que els defineix com:  
«El conjunt de projeccions audiovisuals, organitzades per un cineclub que formen una unitat programàtica, dutes a terme durant un període de temps determinat igual o superior a 10 jornades, amb uns objectius clars, congruents i definits, que no formen part de la programació regular d'un espai cinematogràfic o cultural i que no preveuen seccions competitives ni premis o guardons».  
  
Quart  
No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa aquesta proposta de resolució té caràcter de definitiva, d'acord amb el que es disposa en el punt 7 de l'article 6 de l'ordre de bases reguladores.  
  
Cinqué  
Les ajudes concedides mitjançant aquesta resolució estan acollides al règim de minimis establit en el Reglament UE, número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Sisé  
Els beneficiaris hauran de complir les obligacions i normes de justificació previstes en els resolcs seté i huité de la Resolució de 12 de juny de 2018 esmentada, del president de l'Institut Valencià de Cultura.  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als 15 dies hàbils següents al dia de la publicació de la present resolució en el Diari Oficial de la Generalitat Valenciana, segons el model d'acceptació que s'adjunta a la Resolució de 12 de juny de 2018 com a annex III i facilitar les dades bancàries on l'empresa sol·licitant vulga rebre l'import de l'ajuda, i emplenar el model de domiciliació bancària que s'adjunta a aquesta resolució com a annex II.  
Sense perjudici del que s'ha exposat anteriorment, el termini màxim per a la presentació dels documents justificatius de les ajudes serà el 31 de desembre de 2018.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició s'haurà d'interposar davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant els jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 28 de setembre de 2018. El president de l'Institut Valencià de Cultura: Vicent Marzà Ibáñez.